Public procurement notice: Contract Award Notice
Published: 2024-03-28
Buyer: Úrad pre verejné obstarávanie
Country: SK
Region: SK010
Contract type: Services
Procedure: Open procedure
CPV classification: 79710000: Security services | 79711000: Alarm monitoring services
Estimated value: 522700 EUR
Award criteria: price

Technical requirements: Predmetom zákazky je zabezpečenie výkonu strážnej služby podľa § 2 ods. 1 písm. a) zákona 
č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) a ďalších súvisiacich všeobecne záväzných právnych predpisov v budove ústredia verejného obstarávateľa v Bratislave na Pražskej ul. č. 29. 
Verejný obstarávateľ v rámci strážnej služby požaduje:
a)	výkon strážnej a informačnej služby formou nepretržitej fyzickej ochrany s cieľom zabezpečiť ochranu objektu a majetku proti krádeži, vandalizmu, nepovolenému vstupu a pohybu cudzích neevidovaných osôb bez zistenia účelu vstupu do budovy ústredia verejného obstarávateľa jednou osobou (nepretržitá 24 hodinová strážna služba denne),
b)	výkon strážnej služby obchôdzkami v stanovených intervaloch s určením pevných kontrolných bodov obchôdzky,
c)	výkon strážnej služby obsluhou a kontrolou prevádzky bezpečnostných a poplachových systémov (elektrické, elektronické, mechanické a ďalšie komponenty pevne zabudované), ktoré zabraňujú alebo signalizujú (obraz, zvuk, svetlo, a pod.) nepovolený vstup, vjazd, alebo iné nežiaduce vniknutie do chráneného objektu alebo na chránené miesto, alebo výjazd z neho, pričom ide o nasledovné bezpečnostné a poplachové systémy, ktoré sú inštalované v budove ústredia:
•	integračný bezpečnostný systém C4,
•	elektrická požiarna signalizácia DIGISYS 111,
•	kamerový systém Avigilon,
d)	kontrola a evidencia zamestnancov a evidencia návštev (pracovných ale aj súkromných osôb), v rozsahu účelu návštevy a osoby - zamestnanca, ku ktorej návšteva smeruje,
e)	kľúčová služba, výdaj kľúčov podľa vnútorného pokynu verejného obstarávateľa vydanom pre daný účel, evidencia vydaných kľúčov od priestorov stráženého objektu,
f)	kontrola presunu, vývozu, vynesenia materiálu, majetku a inventáru mimo stráženého objektu,
g)	plnenie úloh v krízových situáciách podľa interných smerníc verejného obstarávateľa,
h)	ohlasovacia povinnosť v prípade narušenia objektu, alebo havarijnej situácie (prasknuté potrubie, vytečenie vody, požiar a pod),
i)	vykonávanie funkcie informátora pre návštevy počas pracovného času vereného obstarávateľa,
j)	vykonávanie prepájania došlých telefónnych hovorov smerovaných cez telefónnu ústredňu,
k)	vykonávanie vnútornej a vonkajšej pochôdzkovej činnosti stráženého objektu verejného obstarávateľa,
l)	zabezpečovanie úloh vyplývajúcich z predpisov o požiarnej ochrane objektov a iné,
m)	zabezpečenie iných úloh na základe požiadavky verejného obstarávateľa, ktoré priamo súvisia s výkonom strážnej služby.

Verejný obstarávateľ oboznámi každého zamestnanca strážnej služby, ktorý bude vykonávať stráženie a ochranu objektu verejného obstarávateľa pomocou bezpečnostných a poplachových systémov - integračný bezpečnostný systém C4, elektrická požiarna signalizácia DIGISYS 111 a kamerový systém Avigilon,

Verejný obstarávateľ požaduje poskytovanie strážnej služby podľa zákona o súkromnej bezpečnosti a ďalších súvisiacich všeobecne záväzných právnych predpisov, ktoré sa vzťahujú na výkon strážnej služby a s ňou súvisiacich činností s odbornou starostlivosťou a v súlade so záujmami verejného obstarávateľa tak, aby nedochádzalo k akýmkoľvek škodám na stráženom majetku zo strany tretích osôb alebo z iných dôvodov.

Predmet zákazky je podrobne vymedzený v časti B.1 Opis predmetu zákazky týchto súťažných podkladoch.
Bližšie informácie sú uvedené v časti "A.3 KRITÉRIÁ NA VYHODNOTENIE PONÚK A PRAVIDLÁ ICH UPLATNENIA" súťažných podkladov.
Lehoty na predloženie žiadosti o nápravu a/alebo námietok upravuje platný a účinný zákon o verejnom obstarávaní.